Diari Oficial de la Generalitat Valenciana


Sumari del DOGV 4129, del 16-11-2001 (2001/10793)

ORDRE de 30 d'octubre de 2001, del conseller de Sanitat, mitjançant la qual es delimita el mapa de zones farmacèutiques de la Comunitat Valenciana.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/10/30/(1)/dof/vci/html**

### Dades del document

Número de DOGV
:   4129

Data del DOGV
:   16-11-2001

Secció del DOGV
:   I. DISPOSICIONS GENERALS

Número del document
:   2001/10758


Data del document
:   30-10-2001

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

 Descriptors 

:   * farmacologia
    * legislació
    * divisió administrativa

ORDRE de 30 d'octubre de 2001, del conseller de Sanitat, mitjançant la qual es delimita el mapa de zones farmacèutiques de la Comunitat Valenciana. [2001/X10913]
  
La Llei 6/98, d'Ordenació Farmacèutica de la Comunitat Valenciana, atribueix a la Consellleria de Sanitat la delimitació del mapa de zones farmacèutiques de la Comunitat Valenciana i la seua actualització periòdica, una vegada consultats els col·legis oficials farmacèutics.
  
L'article 16 (Planificació de les Oficines de Farmàcia) de l'esmentada Llei 6/98, d'Ordenació Farmacèutica de la Comunitat Valenciana, estableix que aquesta es farà sobre la base de les necessitats d'atenció farmacèutica de la població, i que es crearan les zones farmacèutiques, que es delimitaran prenent com a base les comarques naturals de la Comunitat Valenciana.
  
No obstant això, fins a la publicació de la llei de comarcalització que delimite les comarques de la Comunitat Valenciana, aquesta conselleria ha de prendre com a base la delimitació vigent de les zones bàsiques de salut.
  
Així mateix, l'article esmentat indica que haurà de fer-se una relació especial de la llista de municipis que hagen adquirit legalment la consideració de municipis turístics.
  
Per la seua banda, l'article 19 de la Llei 6/98, d'Ordenació Farmacèutica de la Comunitat Valenciana classifica les zones farmacèutiques en ?zones farmacèutiques generals- i ?zones farmacèutiques turístiques- i estableix en l'article 21 els mòduls d'habitants per cada oficina de farmàcia que hagen d'aplicar-se en cadascuna.
  
El Decret 149/2001, de 5 d'octubre, del Consell de la Generalitat Valenciana, pel qual s'estableix el procediment d'autorització de noves oficines de farmàcia, estipula en l'article 2 que la Conselleria de Sanitat durà a terme mitjançant una ordre el mapa de zones farmacèutiques atenent els criteris establits en la Llei 6/1998, d'Ordenació Farmacèutica de la Comunitat Valenciana i en el decret esmentat.
  
En atenció de totes aquestes consideracions i havent consultat els col·legis oficials de farmacèutics de la Comunitat Valenciana,
  
ORDENE
  
Article 1
  
En compliment del que disposa l'article 16 de la Llei 6/98, d'Ordenació Farmacèutica de la Comunitat Valenciana, s'aprova el Mapa de Zones Farmacèutiques de la Comunitat Valenciana, que figura en l'annex de la present ordre.
  
Article 2
  
El mòdul d'habitants complementari per a les zones farmacèutiques turístiques serà d'aplicació a les zones farmacèutiques turístiques i als municipis de les zones farmacèutiques generals que s'allisten en l'annex de la present ordre.
  
Article 3
  
La Conselleria de Sanitat actualitzarà periòdicament el mapa de zones farmacèutiques de la Comunitat Valenciana a proposta de la Comissió d'Actualització del Mapa Farmacèutic de la Comunitat Valenciana, en la qual estaran necessàriament representats els col·legis oficials de farmacèutics.
  
DISPOSICIONS FINALS
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 d'octubre de 2001
  
El conseller de Sanitat,


Còpia Permalink ELI